बंदर का आतंक, बुजुर्ग महिला का हाथ फ्रैक्चर
भास्कर संवाददाता | सोहागपुर
तिलक वार्ड में एक बंदर ने आतंक मचा रखा है। सोमवार सुबह महिलाओं पर अटैक कर उन्हें जख्मी कर दिया। पांच बुजुर्ग महिलाओं को घायल कर चुका है। महिलाओं ने भाजयुमो जिला मंत्री विनोद दुबे को शिकायत की। वन अमले को सूचना दी। 60 वर्षीय कमलाबाई कुशवाहा घर के पास खड़ी थी। बंदर ने हमला किया तो वह नीचे गिर गई। उनका बांया हाथ फ्रैक्चर हो गया। काशीबाई, प्रेमबाई, सुमनबाई व कमलाबाई तिवारी को बंदर ने घायल कर दिया है। शिवानी पाली की दुकान में घुसे बंदर ने कांच की बरनी तोड़ दी। बंदर के आतंक से लोग भयभीत हैं। लोग दरवाजे और खिड़की तक खुले नहीं छोड़ रहे। क्योंकि बंदर कभी भी नुकसान पहुंचा सकता है। रेंजर संजीव रंजन ने बताया पिंजरा और जाली के साथ बंदर के खाने योग्य सामग्री पहुंचा दी है। वन विभाग की टीम बंदर को पकड़ने का प्रयास करेगी।
सोहागपुर। बंदर के आतंक से महिला का हाथ फ्रैक्चर हो गया।
hin_Deva bho_Deva hin_Deva hin_Deva